ไฟนอลแฟนตาซี III

โลโก้ไฟนอลแฟนตาซี III
ไฟนอลแฟนตาซี III (Final Fantasy III) (Fainaru Fantajī Surī) เป็นเกมเล่นตามบทละคร หนึ่งในเกมชุดไฟนอลแฟนตาซีถูกพัฒนาครั้งแรกและวางจำหน่ายเมื่อวันที่ 27 เมษายน พ.ศ. 2533 โดยบริษัทสแควร์สำหรับเล่นในเครื่องเกมแฟมิคอม ตัวละครในเรื่องออกแบบโดยโยะชิทะกะ อะมะโนะ และเพลงออกแบบโดย โนะบุโอะ อุเอะมัตสึ เหมือนในภาคก่อนหน้า โดยก่อนหน้านี้ทางบริษัทได้มีโครงการที่จะพัฒนาเกมลงเครื่องวันเดอร์สวอนแต่ได้ถูกยกเลิกไป ต่อมาได้มีการพัฒนาอีกครั้งและวางจำหน่ายในปี 24 สิงหาคม พ.ศ. 2549 สำหรับเครื่องเกมนินเทนโด ดีเอส จากทางสแควร์เอนิกซ์ โดยในเกมที่ทำใหม่นั้นได้ปรับปรุงระบบภาพเป็นกราฟิกส์ 3 มิติ ทั้งหมด และมีระบบการเชื่อมต่อระบบวายฟายเพิ่มเข้ามา 
การดำเนินเรื่องของเกมเกี่ยวกับเด็กกำพร้าสี่คนได้บังเอิญมาเจอกับคริสตัลในถ้ำแห่งหนึ่ง และได้รับคำชี้แนะของทางคริสตัลว่าแท้จริงแล้วพวกเขาคือนักรบแห่งแสงสว่าง ที่จะมาช่วยกู้โลกจากความมืด หลังจากนั้นเด็กทั้งสี่ได้ผจญภัยไปในโลกกว้าง และได้รับความช่วยเหลือจากคนอื่นตลอดการเดินทางเผื่อปราบมารร้ายซันเด และนำความสงบกลับคืนมาสู่โลก
ในสหรัฐอเมริกา ไฟนอลแฟนตาซี III มักจะถูกเรียกสับสนกับเกมไฟนอลแฟนตาซี VI ซึ่งเป็นเกมที่วางจำหน่ายในอเมริกาเป็นเกมลำดับที่ 3

**ระบบเกม**
ระบบเกมของภาค III นี้ระบบหลักของเกมจะคล้ายคลึงกับระบบของ ไฟนอลแฟนตาซี I และ ไฟนอลแฟนตาซี II ที่ระบบการต่อสู้จะผลัดกันโจมตีคนละหนึ่งตากับทางศัตรู ระบบการเลือกอาวุธและเครื่องป้องกันสำหรับผู้เล่นการใช้เวทมนตร์ร่วมต่อสู้จะเหมือนเดิม ส่วนความสามารถในการเลือกอาชีพของตัวละครพัฒนาขึ้นมาซึ่งแตกต่างจากภาค I ที่อาชีพตัวละครจะมีให้เลือกตอนต้นเกมและไม่สามารถเปลี่ยนแปลงได้ โดยภาค III นี้ ตัวละครสามารถเปลี่ยนอาชีพได้ตลอดเวลาปรับเปลี่ยนตามรูปแบบการผจญภัยในที่ต่างๆ ระบบการเพิ่มประสบการณ์ในภาค III จะเป็นรูปแบบเดียวกับภาค I ซึ่งขาดหายไปในภาค II นั้นเอง โดยเมื่อระดับประสบการณ์ของตัวละครถึงจุดหนึ่ง ตัวละครจะมีการเพิ่มระดับตนเองทำให้มีความสามารถซึ่งรวมถึง พลังโจมตี พลังป้องกัน ความฉลาด เพิ่มขึ้น 
เกมในภาค III เป็นเกมแรกที่มีการใช้เวทมนตร์เรียกสัตว์อสูรเข้ามาร่วมต่อสู้เป็นภาคแรก และมีใช้ต่อกันในอีกหลายภาคถัดมา อีกทั้งยังมี โมกลี ตัวละครเสริมที่ได้ปรากฏตัวเป็นครั้งแรก โดยที่สองตัวละครยอดนิยมนี้ยังได้ปรากฏตัวในไฟนอลแฟนตาซีอีกหลายภาคต่อมา

**ไฟนอลแฟนตาซี III ใน ดีเอส**
ไฟนอลแฟนตาซี III ได้มีการนำมาทำใหม่อีกครั้งสำหรับเครื่องนินเทนโดดีเอส โดยออกวางจำหน่ายในญี่ปุ่นเมื่อ 24 สิงหาคม 2549 และวางจำหน่ายในอเมริกาเหนือเมื่อ 14 พฤศจิกายน ปีเดียวกัน ก่อนที่จะนำมาพัฒนาให้กับทางดีเอสนั้น ทางบริษัทมีแนวคิดจะพัฒนาในเครื่องเพลย์สเตชัน 2 มาก่อน โดยการพัฒนาในครั้งนี้ ฮิโระมิจิ ทะนะกะ หนึ่งในผู้พัฒนาไฟนอลแฟนตาซีในรุ่นแฟมิคอมเดิมได้เป็นหัวหน้าในการพัฒนาหลัก ระบบที่พัฒนาขึ้นไม่เพียงแต่เปลี่ยนแปลงจากสองมิติเป็นสามมิติเท่านั้น ระบบยังได้พัฒนาการทำงานรับรองของเครื่องดีเอส ที่มีการใช้สไตลัสช่วยในการบังคับ ระบบแผนที่และทางวงกตใต้ดินได้ถูกพัฒนาเป็นสามมิติหมดโดยมีลักษณะที่ทำให้ใกล้เคียงกับแผนที่เดิมในภาคแฟมิคอม และมากกว่านั้นได้มีส่วนที่เป็นเนื้อเรื่องฉากเปิดและฉากปิดเพิ่มเข้ามา ระบบเกมคราวนี้พัฒนาโดยบริษัทเมทริกซ์ซอฟต์แวร์นำโดย โทะโมะยะ อะซะโนะ และขณะเดียวกันตัวละครหลักถูกออกแบบใหม่โดย อะกิฮิโกะ โยะชิดะ และได้มีชื่อของตัวละครแต่ละตัวรวมถึงประวัติที่เพิ่มเข้ามา 

**ข้อแตกต่างของ รุ่นแฟมิคอม และดีเอส**
ระบบใหม่ที่เปลี่ยนในภาคดีเอส นี้ได้แก่ระบบกราฟิกส์ได้เปลี่ยนเป็น 3 มิติทั้งหมดและมีการปรับปรุงระบบกราฟิกส์หลายส่วน รวมถึงฉากต่อสู้ ฉากเริ่มต้น ฉากจบ และฉากพูดคุยระหว่างตัวละครกันเอง ตัวละครหลักของเกมได้มีการกำหนดชื่อและหน้าตารวมถึงประวัติส่วนตัวของแต่ละคน ระบบการเซฟเกมจะมีระบบใหม่เพิ่มขึ้นมา โดยมีระบบที่เรียกว่า "ควิกเซฟ" สำหรับการเซฟเกมที่ตำแหน่งไหนก็ได้ในเกมเมื่อเซฟเสร็จระบบจะปิดเกมให้อัตโนมัติ ระบบการเชื่อมต่อกับวายฟายที่เพิ่มขึ้นมา โดยเชื่อมต่อเข้ากับระบบ "ม็อกเน็ต" ที่ให้ผู้เล่นเกมสามารถส่งจดหมายหาผู้เล่นคนอื่นผ่านทางอินเทอร์เน็ตได้ และยังให้ผู้เล่นสามารถส่งจดหมายหาตัวละครตัวอื่นได้เช่นกัน โดยในส่วนนี้จะนำไปสู่เนื้อเรื่องย่อยที่ซ่อนอยู่ เช่นในการตามหาเครื่องรางที่หายไปขององค์หญิงซารา การตามหาโลหะในตำนานโอริคัลคุม และค้นหาดาบในตำนาน อัลทิมาเวพอน
ระบบอาชีพได้มีการเปลี่ยนแปลงให้อาชีพเริ่มต้นเป็นฟรีแลนเซอร์แทน ส่วนอัศวินหัวหอมที่เป็นอาชีพเริ่มต้นในภาคแฟมิคอมจะกลายเป็นอาชีพที่ซ่อนอยู่ โดยผู้เล่นจำเป็นต้องผ่านเงื่อนไขพิเศษ ถึงจะนำมาเล่นได้ ซึ่งในระหว่างเกมการได้มาอาชีพใหม่จากคริสตัลจะเปลี่ยนแปลงเล็กน้อยเพื่อปรับความสมดุลของเกมมากขึ้น ความสามารถในแต่ละอาชีพจะมีเปลี่ยนแปลงเล็กน้อย เช่นอาชีพนินจาจะไม่สามารถใช้อาวุธได้ทุกชนิดเหมือนภาคเดิม แต่จะใช้ได้เฉพาะดาบนินจา อาชีพแต่ละอาชีพจะมีระดับของตนเอง แทนที่ระบบการใช้ C ในภาคแฟมิคอม โดยเมื่อผู้เล่นเกมใช้อาชีพนั้นบ่อย อาชีพจะพัฒนาระดับขึ้น พลังโจมตีกับพลังป้องกันก็จะเพิ่มขึ้นตาม และเมื่อผู้เล่นพัฒนาระดับอาชีพถึงระดับที่ 99 ผู้เล่นก็จะได้อาวุธหรือเครื่องป้องกันพิเศษจากแต่ละอาชีพนั้น

**รุ่นวันเดอร์สวอน ก่อนที่ถูกยกเลิก**
ในปี 2543 ทางบันไดได้ออกวางจำหน่ายเครื่องวันเดอร์สวอนที่เป็นเกมมือถือสีออกมา และได้ทำสัญญากับทางสแควร์จะวางจำหน่ายเกมไฟนอลแฟนตาซี 3 ภาคแรกนั้น ซึ่งหนึ่งปีถัดมา ไฟนอลแฟนตาซี I และ ไฟนอลแฟนตาซี II ได้วางจำหน่าย แต่ภาค III นั้นยังไม่มีวี่แววว่าจะออกมาจนกระทั่งทางบันไดได้ยกเลิกเครื่องเกมวันเดอร์สวอน ภายหลังจากที่ไม่ประสบความสำเร็จเท่าที่ควร ต่อมาเมื่อสแควร์ได้รวมบริษัทกับทางเอนิกซ์ ได้มีการประกาศว่ายังมีการพัฒนาเกมต่อโดยจะทำลงเครื่องเล่นเพลย์สเตชันหรือไม่ก็เกมบอยแอดวานซ์แทน และในที่สุดเกมได้ถูกพัฒนาลงเครื่องดีเอสในปี 2549

**โครงเรื่อง**

**เนื้อเรื่องภาคออริจินอล**
เกมไฟนอลแฟนตาซี III นั้น จะมีตัวละครหลักดำเนินเรื่องอยู่สี่คน ซึ่งเป็นเด็กกำพร้าจากหมู่บ้านอูรที่รับเลี้ยงโดนผู้เฒ่าโตปาปา (ในภาคของดีเอส จะมีเนื้อเรื่องเริ่มต้นแตกต่างกัน) เด็กน้อยสี่คนได้ไปวิ่งเล่นในถ้ำแห่งหนึ่งและได้พบกับคริสตัลแห่งสายลมภายในถ้ำ คริสตัลนั้นได้เล่าเรื่องเกี่ยวกับเหตุการณ์แผ่นดินไหวครั้งใหญ่ที่เกิดขึ้นรวมถึงเหตุการณ์ร้ายที่กำลังจะเกิดขึ้นในอนาคต พร้อมทั้งบอกกับเด็กน้อยว่าพวกเขาคือ "นักรบแห่งแสงสว่าง" ที่สามารถช่วยโลกพ้นภัยจากความมืดได้ ซึ่งเมื่อพวกเขาได้กลับไปที่หมู่บ้าน ได้ลาท่านนักบวชและแม่เลี้ยงและออกเดินทาง ระหว่างทางได้เจอกับ ซิด องค์หญิงซารา ที่ต้องการช่วยเหลือหมู่บ้านให้พ้นคนสาปของจอมมารจินน์ ภายหลังจากปราบจอมมารจินน์ลงจึงได้รู้ว่า มีจอมมารปีศาจซันเดซึ่งเป็นหัวหน้าของจินน์อีกทีนึง ต้องการทำลายล้างแสงสว่าง เหล่าผู้กล้าทั้งสี่จึงได้ออกเดินทางเพื่อตามหาซันเด ในระหว่างทางนั้นมีรูปปั้นยักษ์ทั้งสี่ขวางทางไปหาปราสาทของซันเด โดยจำเป็นต้องเก็บเขี้ยวแห่งพลัง ดิน น้ำ ลม ไฟ เพื่อใช้ในการป้องกันพลังของรูปปั้นยักษ์นั้น และเข้าต่อสู้กับซันเด

**ตัวละคร**
ในเกมจะมีตัวละครหลักอยู่สี่คนที่ดำเนินเรื่องทั้งหมด ซึ่งในรุ่นแฟมิคอมนั้นตัวละครตัวละครหลัก ตัวละครเสริมและปีศาจถูกออกแบบโดย โยะชิทะกะ อะมะโนะ ส่วนในรุ่นของดีเอสตัวละครหลักถูกออกแบบใหม่และมีประวัติและชื่อของตนเองออกแบบโดย อะกิฮิโกะ โยะชิดะ ส่วนตัวละครเสริมและปีศาจยังคงใช้รูปแบบเดิมของอะมะโนะอยู่ 

**ตัวละครหลัก รุ่นแฟมิคอม**
 นักรบเเห่งเเสง: ในภาคแฟมิคอมนั้นตัวละครหลักจะเป็นเด็กกำพร้าสี่คนจากหมู่บ้านอูร ที่แต่งตัวเป็นอัศวินหัวหอมเที่ยวเล่นในถ้ำและได้เจอกับคริสตัลนำทางให้ผจญภัย ตัวละครแต่ละตัวจะมีรูปร่างและความสามารถเหมือนกันหมด แตกต่างกันตรง สีตัวละครเท่านั้น โดยจะมีสีแดง สีน้ำเงิน สีเขียว และสีชมพู

**ตัวละครหลัก ภาครีเมค**
 ลูเนธ : ลูเนธ (Luneth) (Rūnesu) เป็นเด็กกำพร้าในหมู่บ้านอูลเลี้ยงดูโดยผู้เฒ่าโทปาปา ซึ่งได้ไปเที่ยวเล่นในถ้ำแห่งหนึ่งทางเหนือ และได้เจอกับคริสตัลแห่งสายลม โดยได้บอกลูเนธให้ผจญภัยเพื่อช่วยเหลือโลก
 อาร์ค : อาร์ค (Arc) (Arukū) เด็กกำพร้าจากหมู่บ้านอูรเลี้ยงดูโดยผู้เฒ่าโตปาปา เพื่อนสนิทของลูเนธ ชอบการอ่านหนังสือเป็นชีวิตจิตใจและไม่ชอบการต่อสู้ ภายหลังได้ร่วมผจญภัยไปกับลูเนธ
 เรเฟีย : เรเฟีย (Refia) (Refia) เด็กกำพร้าจากหมู่บ้านคาซัส เลี้ยงดูโดยช่างตีดาบทักกา เรเฟียถูกเลี้ยงดูมาให้เป็นช่างตีดาบในอนาคต แต่เรเฟียไม่ชอบใจและได้หนีออกมาบ่อยๆ ซึ่งได้มาบังเอิญเจอกับลูเนธและอาร์คระหว่างทางและได้ร่วมกับทั้งสองคนเข้าต่อสู้กับจอมมารจินน์ เพื่อแก้คำสาปให้ชาวบ้านในหมู่บ้านของเธอที่กลายเป็นมนุษย์เงา ภายหลังที่ปราบจินลงเรเฟียถูกพ่อบังคับให้เรียนวิชาตีดาบ แต่ได้หนีออกมาจากบ้านเข้าร่วมกลุ่มกับพวกลูเนธอีกครั้ง
 อินกัส : อินกัส (Ingus) (Inguzu) เป็นทหารรักษาพระองค์ของกษัตริย์แห่งซาซูนและองค์หญิงซารา ในระหว่างที่ลาดตระเวนได้กลับมาที่ปราสาทและพบว่าทุกคนในปราสาทกลายเป็นมนุษย์เงาที่โดนคำสาปจากจินน์ โดยภายหลังจากที่รู้ข่าวว่าองค์หญิงซาราได้เข้าไปสู้กับจินเพียงลำพัง อิงกัสจึงได้ร่วมกลุ่มกับลูเนธ อาร์ค และเรเฟีย ออกตามหาองค์หญิงซาราและปราบจอมมารจินน์ ภายหลังจากที่ปราบจินได้อินกัสได้ขออนุญาตกษัตริย์ซาซูนเข้าร่วมผจญภัยอีกครั้ง

**ตัวละครเสริม**
 ซาร่า แอลต์นีย์ : ซาร่า แอลต์นีย์ (Sara Altney) (Sara Arutenī) เป็นองค์หญิงแห่งซาซูนเป็นผู้ครอบครองแหวนมิธริลที่สามารถปราบจอมมารจินได้ องค์หญิงซาร่าได้ผจญภัยตามลำพังที่จะปราบจิน หลังจากนั้นเธอก็ได้พบกับพวกของอินกัส เเละร่วมมืดกันเพื่อปราบจินลงได้สำเร็จ
 ซิด เฮซ : ซิด เฮซ (Cid Haze) (Shido Heizu) วิศวกรผู้คิดค้นเรือเหาะให้กับกษัตริย์อาร์กัส แต่ในขณะที่มาที่หมู่บ้านคาซุสได้ถูกคำสาปของจินและได้รับความช่วยเหลือจากพวกของลูเนธ ซึ่งภายหลังได้ร่วมทางด้วยและได้สร้างเรือเหาะให้กับพวกลูเนธผจญภัยออกนอกเกาะลอยฟ้า ในภาครีเมคได้มีเนื้อเรื่องเพิ่มขึ้นมาโดยซิดเป็นคนที่ช่วยเหลือเด็กทั้งสี่ในช่วงที่เรือเหาะระเบิดเมื่อประมาณสิบปีก่อน
 เดช: เดช (Desch) (Desshu) ชายผู็สูญเสียความทรงจำและได้พบกับพวกของเรเฟียที่รังของบาฮามุท
 เอเรีย เบเนตต์ : เอเรีย เบเนตต์ (Aria Benett) (Eria Benetto) นักบวชเเห่งสายน้ำผู้ล้มป่วยอย่างหนักหลังจากที่ความมืดมิดเข้าครอบงำ Surface World เธอได้พบกับพวกของลูเนธเเละขอร่วมทางไปด้วยเพื่อให้คริสตัลเเห่งน้ำได้ส่องเเสงสว่างอีกครั้งหนึ่ง
 แอลัส เรสเตอร์ : แอลัส เรสเตอร์  (Alus Restor) (Arusu Resutō) เจ้าชายแห่งอาณาจักรซาโรเนีย ผู้ถูกเนรเทศออกจากปราสาทโดยพ่อของเขาหลังจากที่สงครามกลางเมืองเริ่มต้นขึ้น ได้พบกับพวกของอาร์คในตอนที่อาร์คเข้าไปช่วยเหลือองค์ชายจากการโดนหมิ่นประมาทที่หมู่บ้านซาโรเนียทิศตะวะวันตกเฉียงใต้
 โดก้า : โดก้า (Doga) (Dōga) หนึ่งในสามลูกศิษย์ของจอมมหาเวทย์โนอาห์ผู้ยิ่งใหญ๋เช่นเดียวกับอูเน่เเละซันเด ได้รับพรเเห่งพลังเวทอันยิ่งใหญ่ เเละจิตวิญญาณที่ไม่มีวันเเหลกสลาย
 อูเน่ : (Unei) (Une) หนึ่งในสามลูกศิษย์ของจอมมหาเวทย์โนอาห์ผู้ยิ่งใหญ๋อีกคนหนึ่ง เช่นเดียวกับโดก้าเเละซันเด ได้รับพรเเห่งความฝัน ที่สามารถไปที่ใดก็ได้ในโลกเเห่งความฝันได้อย่างอิสระ เเละจิตวิญญาณที่ไม่มีวันเเหลกสลาย

**ฝ่ายความมืด**
 ซันเด : ซันเด (Xande) (Zande) หนึ่งในสามลูกศิษย์ของจอมมหาเวทย์โนอาผู้ยิ่งใหญ่เช่นเดียวกับโดก้าเเละอูเน่ ได้รับพรเเห่งความเป็นมนุษย์จากโนอาห์ เขาโกรธแค้นต่อโนอาห์เป็นอย่างมาก เพราะไม่เข้าใจถึงคุณค่าของความเป็นมนุษย์ที่มีวันแก่และตาย
 จอมเมฆาทมิฬ: เมฆาแห่งความมืด (Cloud of Darkness) (Kurayami no Kumo) เป็นสิ่งมีชีวิตที่เกิดจากความว่างเปล่า ถูกเรียกมายังโลกใบนี้ด้วยฝีมือของซันเดผู้ต้องการหยุดเวลาเเละได้ครอบครองชีวิตอันเป็นนิรันดร์ มีเป้าหมายที่จะทำลายทุกสิ่งทุกอย่า ให้หวนคืนกลับไปสู่ความว่างเปล่า
 จิน: จินน์ (Djinn) (Jin) จอมปีศาจลูกน้องของซันเด ได้สาบให้ผู้คนในเมืองคาซัสกับซาซูนเป็นมนุษย์เงา

**ระบบอาชีพ**
ระบบอาชีพในเกมไฟนอลแฟนตาซี III นั้น จะให้ผู้เล่นสามารถเลือกอาชีพให้แก่ตัวละครได้โดยอิสระ 
โดยในรุ่นแฟมิคอม ผู้เล่นจำต้องมีจำนวน C (ค่า Capacity) จำนวนหนึ่งในการเลือกอาชีพตามจำนวน C ที่ต้องการ
บางอาชีพในรุ่นแฟมิคอมจะมีคำสั่งพิเศษเพิ่มขึ้นมา เช่น "ขโมยของ" สำหรับอาชีพขโมย หรือ "กระโดดโจมตี" สำหรับอาชีพอัศวินมังกร
ส่วนในเวอร์ชันรีเมค ผู้เล่นสามารถเปลี่ยนอาชีพได้อย่างอิสระโดยที่ไม่มีค่า capacity อีกต่อไป เเต่จะมีช่วง Job transition phase ที่ถูกเพิ่มขึ้นมาเเทน ซึ่งพลังของแต่ละอาชีพจะถูกลดลลงจนกว่าจะครบจำนวนการต่อสู้ที่ต้องการ นอกจากนี้ยังมีระบบใหม่ที่เพิ่มเข้ามาคือค่าความชำนาญอาชีพ ที่เมื่อเก็บค่าประสบการณ์อาชีพจากการต่อสู้ครงในปริมาณที่กำหนด ความชำนาญก็จะเพิ่มขึ้น โดยเมื่อมีความชำนาญในระดับ 99 จะได้อาวุธหรือเครื่องป้องกันพิเศษเฉพาะในเเต่ละอาชีพมา  
ในเรื่องของคำสั่งพิเศษสำหรับภาคดีเอสนั้น เเต่ละอาชีพก็จะมีคำสั่งพิเศษของตนเองอยู่อย่างน้อยหนึ่งคำสั่ง เช่นอาชีพ Warrior ก็จะมีท่า Advance เเละในบางอาชีพก็จะมีคำสั่งพิเศษสองคำสั่ง เช่นอาชีพ Thief ที่มีทั้งคำสั่ง Steal เเละ Flee (โดยคำสั่งพิเศษอย่างที่สองนั้น จะถูกนำมาเเทนที่คำสั่ง Guard)

**อาชีพหลักในเกม**
สำหรับอาชีพในเกมไฟนอลเเฟนตาซี 3 นั้น มีด้วยกันทั้งหมด 23 อาชีพ ซึ่งจะได้รับเพิ่มเรื่อยตามลำดับเนื้อเรื่องในเกม ดังนี้ : 
อาชีพเริ่มต้น
อาชีพเริ่มต้นของเกมนี้ มีเฉพาะในเวอร์ชัน 3D รีเมค คือ- นักเดินทาง / ฟรีเเลนเซอร์ - Freelancer / すっぴん 

คริสตัลเเห่งสายลม
มีทั้งหมด 6 อาชีพ ได้รับเมื่อสังหารบอส Djinn ที่ Sealed Cave ลงได้สำเร็จ - นักรบ -  Warrior / せんし- นักบวช - Monk / モンク- โจร - Thief / シーフ- นักเวทย์ขาว - White Mage / しろまどうし- นักเวทย์ดำ - Black Mage / くろまどうし- นักเวทย์แดง - Red Mage / あかまどうし
คริสตัลเเห่งไฟ
มีทั้งหมด 4 อาชีพ ได้รับหลังจากสังหารบอส Salamander ที่ Molten Cave ลงได้สำเร็จ- นายพราน - Ranger / かりゅうど- อัศวิน - Knight / ナイト- นักวิชาการ -  Scholar / がくしゃ- โหร - Geomancer / ふうすいし
คริสตัลเเห่งวารี
มีทั้งหมด 5 อาชีพ ได้รับหลังจากสังหารบอส Kraken ที่ Cave of Tides ลงได้สำเร็จ- อัศวินมังกร - Dragoon / りゅうきし- ไวกิ้ง - Viking / バイキング- อัศวินทมิฬ - Dark Knight / まけんし- ผู้อัญเชิญอสูร - Evoker / げんじゅつし- นักกวี - Bard / ぎんゅうしじん
คริสตัลเเห่งพิภพ
มีทั้งหมด 6 อาชีพ ได้รับหลังจากสังหารบอส Titan ที่ Ancient's maze ลงได้สำเร็จ- นักคาราเต้ (สายดำ) - Black Belt / からてか- นินจา - Ninja / にんじゃ- สังฆราช - Devout / どうし- จอมขมังเวทย์ - Magus / まじん- ผู้อัญเชิญอสูรระดับสูง -Summoner / まかいげんし- นักปราชญ์ - Sage / けんじゃ
อาชีพพิเศษ
มีทั้งหมด 1 อาชีพ ได้รับจากการทำเควส mognet ซึ่งตัวอาชีพนี้ เป็นอาชีพเริ่มต้นของภาคออริจินอล (NES)- อัศวินหัวหอม - Onion Knight / たまねぎけんし 

**อ้างอิง**

**แหล่งข้อมูลอื่น**
  Official Japanese website-  Official North American website- url-status=dead -  ไฟนอลแฟนตาซี III ในวิกิซิตี
หมวดหมู่:ไฟนอลแฟนตาซี
หมวดหมู่:เกมสำหรับแฟมิคอม
หมวดหมู่:เกมสำหรับนินเท็นโดดีเอส
หมวดหมู่:เกมสำหรับไอโอเอส
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีปฏิปักษ์หญิง
หมวดหมู่:เกมสำหรับอูยา